Lucy Foley

Lakás
Párizsban

részlet

Budapest, 2022

A fordítás alapjául szolgáló mű:
Lucy Foley: The Paris Apartment

Copyright © 2022 by Lost and Found Books Ltd

Hungarian translation © Gömöri Péter, 2022
© XXI. Század Kiadó, 2022

Jacket design by Claire Ward © HarperCollinsPublishers Ltd 2022
Jacket images: Shutterstock.com

ISBN 978 963 568 227 0

21. Század Kiadó – XXI. Század Kiadó Kft., Budapest
Felelős kiadó Bárdos András és Rényi Ádám

Kiadványfelelős Kovács-Rényi Anna
Szerkesztette Darvasi Ferenc
Előkészítés Takács Andrea
Korrektúra Harrach Judit
Elektronikus változat Ambrose Montanus

Alnek, mindenért

Prológus Péntek BEN

Ujjai a billentyűzet felett lebegtek. Mindent le kell írnia. Ez a történet teszi majd ismertté a nevét. Újabb cigarettára gyújt, Gitane-t szív. Itt, Párizsban ez elég közhelyesen hangzik, de tényleg szereti az ízét. Na, és igen, jól fest cigarettával a szája szegletében.

A lakás hatalmas, majdnem földig érő ablakai előtt ül, amelyek a ház belső udvarára néznek. Odakint mindent sötétség borít, a homályt csak egyetlen lámpa zöldesen derengő fénye töri meg. A ház gyönyörű, előkelő, elegáns épület, de a rothadás bűze árad belőle. Amióta rájött, úgy érzi, minden zugból ez a szag csapja meg az orrát.

Ideje volna mihamarabb kiköltöznie. Már így is tovább maradt a kelleténél. Jess, a húga, keresve sem találhatott volna alkalmatlanabb időpontot arra, hogy meglátogassa. Még arra sem adott esélyt, hogy udvariasan lebeszélje a látogatásról. A telefonhívásából nem derült ki, hogy miért épp most kell idejönnie, de a hangjából érezte, hogy hirtelen valami gondja támadt; valószínűleg a munkahelyén, bár a fene tudja, most éppen melyik szakadt kocsmában dolgozik. A féltestvére ösztönösen képes kiválasztani azt a pillanatot, amikor a legkevésbé várják. Úgy vonzza a bajt, mint mágnes a vasszeget. Képtelen normálisan viselkedni, úgy, ahogy azt mások elvárják tőle. Sohasem értette, mennyivel egyszerűbb az élet, ha az ember kicsit alkalmazkodik, ha azt mondja az embereknek, amit hallani szeretnének. Nem vitás, valóban azt mondta neki, hogy „bármikor meglátogathatsz”, de ezt persze nem szó szerint értette. Jesstől simán kitelik, hogy a szaván fogja.

Mikor is találkoztak utoljára? Ha csak eszébe jut a húga, nyomban bűntudata lesz. Talán törődhetett volna vele többet, istápolhatta volna. Mert Jess olyan törékeny. Pontosabban… inkább talán sebezhető, még akkor is, ha ez nem tűnik fel elsőre mindenkinek. Jess egy kis tatura emlékeztet: kívülről páncélba öltözött marcona vitéz, belül elomló puhaság.

Nem érdekes. Most mindenképpen telefonálnia kellene, hogy elmagyarázza neki, miképpen juthat ide a pályaudvarról. Fel is hívja, de Jess nem veszi fel, így hát hagy neki egy hangüzenetet: „Helló, Jess, szóval a cím Rue des Amants 12. Vetted? Harmadik emelet.”

Hirtelen mozgásra lesz figyelmes odalentről. Valaki sietős léptekkel, már-már futva eloson az ablaka alatt. Csak a körvonalait látja, nem ismeri fel. De a sietsége gyanút ébreszt benne. Váratlanul egész izgatott lesz.

Ráeszmél, hogy még mindig vonalban van, hogy üzenetet hagyjon a húgának, megpróbál újra erre koncentrálni. „Amikor ideérsz, csak nyomd meg a kapucsengőt. Ébren leszek, várlak…”

Elhallgat. Tétován fülelni kezd.

Halk neszezés.

Léptek hangja a lépcsőházból… valaki közeledik az ajtaja felé.

Aztán néma csönd. Valaki ott áll az ajtaja előtt. Ben várja, hogy az illető kopogtasson. De nincs semmi hang. Odakintről moccanás sem hallatszik. A csend fenyegetően megnyúlik, akár a visszatartott lélegzet.

Fura.

Kisvártatva újabb nesz. Ben némán, földbe gyökerezett lábbal áll, a fülét hegyezi. Igen, most megint hallja. Halk, fémes hang, ahogy a kulcs becsusszan a zárba. Aztán a diszkrét kattanás, amikor eléri a mechanizmus belsejét. Ben látja, ahogy lassan elfordul a zár. Valakinek kulcsa van a lakásához, és most kívülről kinyitja a bejárati ajtót, pedig semmi keresnivalója itt, és senki sem hívta.

A kilincs elindul lassan lefelé. Az ajtó az ismerős nyikorgással fokozatosan résnyire nyílik. Ben tökéletesen megfeledkezik a félbehagyott hangüzenetről, a telefont halkan leteszi a konyhapultra. Bambán figyeli, ahogy az ajtó egyre szélesebbre tárul. És belép egy alak a szobába.

– Te mit keresel itt? – kérdezi nyugodt hangon, tárgyilagosan. Őszinte értetlenséggel. A félelem legkisebb jele nélkül. Mert nincs oka félelemre. Vagy legalábbis egyelőre nincs. – Hogyhogy ilyen későn…

Akkor megpillantja, hogy a hívatlan vendég mit szorongat a kezében.

És rátör a rémület.

Tartalom

Prológus – Péntek – BEN

Három órával később – JESS

SOPHIE – Tetőtéri lakás

JESS

HÁZMESTERNÉ – Portásbódé

JESS

MIMI – Negyedik emelet

JESS

HÁZMESTERNÉ – Portásbódé

JESS

JESS

JESS

Szombat – NICK – Második emelet

JESS

JESS

MIMI – Negyedik – emelet

SOPHIE – Tetőtéri lakás

JESS

SOPHIE – Tetőtéri lakás

JESS

Házmesterné – Portásbódé

JESS

NICK – Második emelet

JESS

HÁZMESTERNÉ – Portásbódé

JESS

MIMI – Negyedik emelet

JESS

JESS

Harminc órával korábban – BEN

Vasárnap – NICK – Második emelet

JESS

SOPHIE – Tetőtéri lakás

JESS

MIMI – Negyedik emelet

JESS

HÁZMESTERNÉ – Portásbódé

NICK – Második emelet

JESS

SOPHIE – Tetőtéri lakás

JESS

MIMI – Negyedik emelet

HÁZMESTERNÉ – Portásbódé

JESS

NICK – Második emelet

JESS

MIMI – Negyedik emelet

JESS

Hétfő – MIMI – Negyedik emelet

SOPHIE – Tetőtéri lakás

NICK – Második emelet

JESS

MIMI – Negyedik emelet

NICK – Második emelet

Negyvennyolc órával korábban

JESS

SOPHIE – Tetőtéri lakás

JESS

JESS

SOPHIE – Tetőtéri lakás

NICK – Második emelet

JESS

HÁZMESTERNÉ – Portásbódé

MIMI – Negyedik emelet

JESS

MIMI – Negyedik emelet

JESS

SOPHIE – Tetőtéri lakás

JESS

SOPHIE – Tetőtéri lakás

JESS

JESS

NICK – Második emelet

JESS

MIMI – Negyedik emelet

JESS

MIMI – Negyedik emelet

SOPHIE – Tetőtéri lakás

JESS

NICK – Második emelet

MIMI – Negyedik emelet

NICK – Második emelet

SOPHIE – Tetőtéri lakás

JESS

SOPHIE – Tetőtéri lakás

NICK – Második emelet

Egy héttel később – JESS

SOPHIE – Tetőtéri lakás

Utószó – JESS

Köszönetnyilvánítás

Forgalmazza:
eKönyv Magyarország Kft.
www.ekonyv.hu

Felhasznált betűtípusok
Cabin – SIL Open Font License
EB Garamond – SIL Open Font License
Indie Flower – SIL Open Font License
Noto Serif – Apache License 2.0